钦定古今图书集成/明伦汇编/皇极典/第001卷 > 性理会通 > 《人伦》
## 钦定古今图书集成/明伦汇编/皇极典/第001卷 > 性理会通 > 《人伦》

朱子曰：“君臣父子之大伦，天之经，地之义，而所谓民
彝也。故臣之于君，子之于父，生则敬养之，死则哀送
之，所以致其忠孝之诚者，无所不用其极而非虚加
之也，以为不如是则无以尽吾心云尔。”

“父子欲其亲，君臣欲其敬”，非是欲其如此。盖有父子，
则便自然有亲；有君臣，则便自然有敬。